ewadibanise ngamini nye lamanene yintlanganiso yebandla lama Bulu, ati ngenteto yawo yi *Ring* ebise Alice. Mabe ngama Bulu ke amanene lawo. Ite into yokubako kwawo, kamsinya kangaka emva kwe ntlanganiso yabe yenteto yabo ebaluleke ngenteto zayo zoku casa lomzi nayo yonke into yawo, yabeta savuya: kuba sabe sisazi ukuba babeyazi into abateta yona, ibinga sakuba ligqam-gqam elinga late ntweni, nje ngokuba kwakunjalo. Apa noko asingxamele kuxoxa ngalo ndawo: kuba leyo yayiye yabo; le yeyaba. Ekupeleni kwe ntlanganiso le yase Dikeni sihanjelwe ngaba fundisi kunye naba dala abavela kwi ndawo-ngendawo: kuba fundisi sipaule u Rev. Professor Marais, wase Stellenbosch; Rev. G. W. Stegmann, Adelaide; Rev. J. H. Hofmeyr, Somerset East; Rev. W. P. Rosseau, Riebeck Oost (e Holoholo); Rev. J. P. Jooste, Maclean; Rev. A. Faure, Hertzog; Rev. J. Roos, Alexandria; Rev. B. B. Keet, Alice; Rev. P. Groenewald, Humansdorp. Emva kokuhlola umsebenzi ohanjiswayo la matshawe angene edinaleni kunye no Rev. Dr. Stewart. Ukuba sinoku gweba ngesaku fundayo ebusweni bawo, singati bakoliswa koko bakubonayo.

ZINTOMBI, NA NGO UMKONDO!

Abahlobo abaninzi, kwaba mhlope, abalapa naba kwezinye indawo, bomfi u Louisa Pezisa, benze isicelo sokuba kwenziwe mabini matatu pezu ko bom bake obune zifundo ezininzi, hleze amazwi lawo abe luncedo kwezinye intombi ezinxanelwe intlalo yentombi ezicubekileyo, kuba ibi fundisiwe, ingu mbedeshi, kuba ibinqwenela “Okwe kolwa ukububa.” Nakuba umbali wale migcana yentshayelelo engamazi ngaku mbona u Miss Pezisa, akuvayo ngaye kokunga shiyi ntandabuzo ukuba, wabe linenekazi elintsundu elisimilo singapaya koku gxekwa. Nokuba mhlaimbi imfundo awabe nayo ibi ngango kuba ixelwa, sicinga ukuba ibiya kubako yona lanto yabanga owase manyangeni ukuba ati “Indaba yetyela ayikoli.” Incwadi ayibalele u Miss McRitchie, wase Mgwali, esiyi hlomelayo, ibi kwisi Ngesi esicikizeke kangangokuba inge yincwadi ebalwe linenekazi la Pesheya elinga zange lapimisela ingcamango zalo ngenteto yase mzini.

U Miss Louisa Pezisa uya kunakanwa ixesha elide apa e Lovedale. Nge xesha abe yintombi efunda kwi Sikolo Sento mbi apa, ube kutele, enelizwi elimnandi ekuvumeni. Kunye no Miss McGillivray, wabe ngowo kuqala ukungena u Viwo lwe Titshala, abatunyelwa apa e Lovedale, bapumelela kakuhle bengene e Rini. U Louisa wabe ngati woba luncedo nge ndlela ezininzi, kodwa impilo yake ayibanga yentie, wanyanzeleka ukuba agoduke. Yinto enika uvuyo le yokuba ngapambi kokuba emke, waye sele ngu desipile ka Kristu, waza kanjalo walungiselelwa kwisi kolo sentlungu ukuba aye kuba lilungu lalo Ramente ingapezulu. Lamanqakwana ambalwa nge mpilo yake enziwe ngu mnakwabo:—

U Louisa Pezisa intombi enkulu ka John Ngozi Pezisa, wazalelwa kufupi nendonga ze Tyume. Kwase buncinaneni bake wangena esi kolweni. Apo isiqanaqwana semfundo wasi fumana kona kukwisi kolo sama Wesile e Bayi. Ese mncinane wahlelwa yingozi, endicingela UKuba yiyo eyenza ukuba angapili kakuhle ngexesha lempilo yake. Exesheni uma ucinge ngokumsa emfundweni e Lovedale. Wanela ukuyi vakalisa into leyo wabuya watandabuza. Akuyiva lento udade wetu unge angayi visisa ukuba hleli wenje kunjalo na—kuya tandatyuzwa na. Yena uzinikele kwa oko, wadinga kwa lapo ukuba, ukuba uyile e Lovedale wolinga ukumtutuzela uma ngokuti ahlale ema pambili egqizeni afunda nalo. Kweli xesha ubawo waye singe ema Mpondweni wabub'ela kwelo, wayolela ngeliti, abantwana bake baze bafundiswe ukuze babe nokuzi xelengela isonka ngendlela ebekekileyo. Okwenene udade wetu utunyelwe e Lovedale ngo 1871; wabe ngowo kuqala kwi ntsapo yase Bayi ukuza esi kolweni. Ube minyaka mibini emva koko ungene u Viwo lo Titshala, ekute akulu pumelela wancedisa ekufundiseni intombi. Ube sakuti ixesha lake loku pumla alicitele e Xesi—kwelika Gqadushe,—apa kwati ngelinye ixesha wayivuma i Nkosi pantsi kwe ntshumayelo ka Rev. F. G. G. Kayser, ingwevu ka Tixo engum fundisi apo, wamkelelwa ekubeni abe lilungu elizeleyo kwa nguye. Ulishiye i Lovedale ngo 1877, ngenx’enoku ngapili. Emva kwe xesha elifutshane usinge e Lusutu, wenza amavukela ntloko eku fundiseni apo pantsi ko Rev. A. Mabille. Asivumanga isifuba: sati make alinge i Diamond Fields. Kona simngcambazisile isifo, kwada ukububa kwazi nqumamisa intlungu zake ngo 25 June, 1882.

Lencwadi siyihlomelayo ibalwe kancinane ngapambi kokufa kwake eyibalela u Miss McRitchie, owabe ngu mfundisikazi wake apa e Lovedale, ote kanjako waseloko engu mhlobo wake lada lamfihla ingcwaba.

New Rush, 24 May, 1882

MY Dear Miss McRitchie,

Ukuba ingcamango neminqweno bezinga papela kuwe ngapandle koku vakaliswa nge pen nepepa, ngeba kudala wafumana incwadi kum. Emva kokuku balela ndabuya ndagula ngokunzima.

Ndangenelwa luvalo, olunga shiyanga nentwana encinane yetemba lokuba ndiya kup'ila, kodwa i Nkosi ebulungiseni Bayo ibuye yandi pakamisa, ndibup'ila ndinolo melelwana ke ngoko; nakuba ndingena kwenza nto kakulu. Bobabini abazali bam balapa. Ukuba impilo yam ite qo, isingisela ekomeleleni, ndiya kubuyela nabo e Koloni. Bacinga ngokumisa indlu e Cradock, endleko zokangelwa ndim no ma. Umoya welo ngati unempilo kubantu abane zifuba.

Imibulelo yam eshushu kuwe Miss McRitchie nge mali yepepa ote ebubeleni bake wandi tumela yona, esesinye isingqino sotando lwako olunye ngakum. Ndilusizi kakulu ngokuva intlungu zoyihlo; mayibe yinto ebuhlungu kangakananina ukuba kude kubo, apo ngeuba uyaba nceda. Kodwa kukwenza kwe Nkosi; sisazi ukuba konke ekwenzayo kulungile, kulumkile.

O, besendi pantse ukulibala ukukutyela nge dabi endaka ndalilwa nabantu ababini beli lizwe letu, pezu kwe Ncwadi Engcwele. Ngeveki edlulileyo ndindwendwele esi hlotyeni, kwafika ama polisa eze kubamba abantu abangekoyo esebenzini. Siqale ngokuteta ngale nto naleya, ute omnye kubo, uzinqwenelela efe kwamhla agulayo, ukuze angabandezelwa zintlungu zomzimba. Ndibuze itemba analo ele kwe dlaka. Salapo ke isizeka bani. Ute yonke intshumayelo yaba fundisi ngu mququ.—Ndite kunga njalo mhlayimbi; kodwa mna ndikolwa kwi mfundiso ye Bebile, engena kuxoka. Ute i B'ebile ngokwayo iti u Tixo wavumela isono, kuba u Kayeni engatanga wabehla wohlwaywa kwasemva kokona kwake. Kungene omnye omhlope pakati kwale ngxoxo—bobabini bandicasa; kodwa ndigulele e Nkosini ukuba ngamana yandinika ubulumko, obungebubo obainazwi abantu, kodwa ndiba pendule ngesi b'alo ngokwaso. Ndiwanikiwe amandla. Ndayi kumbula i klasi yesikolo se Cawa sokumka komhla, ngo mbulelo ngenxa yokwazi isi Balo endaku fumana apo, nge mizamo yako, nemfundiso yako elungileyo. Ube ukade usityela ukuba siqwebe indyebo yokwazi iziqendu ze Bebile, ukuze sibe nokuma ngexesha utshaba lufikileyo: namhla ndibuqondile ubunyaniso bamazwi ako. Ixesha alisakundi vumela ukuba ndiku balisele nge ntwana-ntwana esazitetayo, kwanele ukuti nakuba benga vumanga ukuba boyisiwe, ndeva ukuba ndilwile, i Nkosi ikwe lam icala; nokuba bemka bezinkubele.

Indawo yokuba, ngamana i Nkosi ikulondoloze ixesha elide loku sebenza e Africa, ngu mnqweno nomtandazo ka,

Ndikolwe, Miss McRitchie, owako okutandayo,

Louisa Pezisa.

Xa sicela uxolo kuba fundi betu nge ndawo yokuba lite eli bali lalide ngapezu kokucinga kwetu, singati zona izinto ezo fundwa kulo sisininzi, zoba litamsanqa kwi ndimbane esingena kuyi xela inani layo kuba asiba profeti, singa gqiba ngokuti kwabo ibali eli lisingiselwe kubo—intombi—“ Hambani niye kwenza ngokunjalo.”

“IMBUMBA” YOMFO KA GABA.

Kwi nyanga engu August safumana ipepa e Bayi lipuma ku Mr. Simon Peter Sihlali no Mr. W. P. Momoti e Graaff- Reinet. Lalisicela ngo mcimbi omkulu kunene, ukuba sifune amatuba okuba kubeko intlanganiso eyenziwayo apa e Bayi nge 26 Sept, kuze kuyilwe kuyo i Association (Intlanganiso Yomanyano) yabantu abantsundu. Sati sakuyi funda loncwadi sayitakazela lonto, sase simisa i Committee yokulungiselela lo ntlanganiso ka September. Bafika abazalwana base Graaff-Reinet nge 25 sahlangana nabo tina Committee sayiva yonke into abamangele ngayo.

Nge 26 kwabako intlanganiso enkulu esikolweni sika Mr. Samuel Mvambo, kwaxoxwa ngalo mcimbi. Kuba fundisi yayi ngu Rev. Mr. Mzamo yedwa owabakoyo, saba lusizi ngo Rev. Mr. Mpinda onga bangako ngenxa yokuxakeka angabanga naku kunceda. Saba lusizi kanjako ngo Rev. Mr. Dwane umhlobo wetu ose Grahamstown, owaye tembisile ukuba wobako, waza wakonxwa yeminye imisebenzi ye ramente yake. Kanjalo abahlobo betu o Messrs Pelem (Middelburg) no Mzoziyana (Colesberg) salila ukuba bengafikanga. U Mr. Jonas wase Uitenhage wafika seluquma kade utuli, wabuya wabangeka ukuba emke ngoku pangela i Train yase busuku. Ayifikanga into ka Ngxangxeni umtandi wohlanga oselede watsha ilizwi elila nge “Mbumba.”

Kwa vunyelwana ukuba isihlalo se Chairman sizaliswe ngu Mr. Sihlali aze u Mr. Wauchope abe kwese Secretary.

I Chairman yawubeka umcimbi pambi komhlambi ngamazwi amafutshane azi ntloko. Ngenteto emfutshane amazwi ayo siwaquka ngeliti yati—“Ndimangele !” wati umfo “ Umangele nganina ? ” yati ndimangele nge ‘*Mbumba yamanyama,’* nditi kutenina ukuba isidlanga esidala kangaka sosapo lwase Africa sokunga vani sibe asika piliswa nje? Masiyile Imbumba, sizi bope sibe ngumqulu ovanayo. Ama Bulu asele hlangene enza imbumba ayibiza nge “Afrikander Bond,” ipina eyetu? Le Bond yama Bulu yenza amabunga abanzi, seyi fikelele nakuti bantsundu. E Cradock iti masinga fundiswa. Masenze Imbumba.